CELEX: E2016P0007
Language: sk
Date: 2016-06-21 00:00:00
Title: Žaloba spoločnosti Míla ehf. podaná 21. júna 2016 proti Dozornému úradu EZVO (Vec E-7/16)

22.9.2016   
            
            
               SK
            
            
               Úradný vestník Európskej únie
            
            
               C 347/35
            
         Žaloba spoločnosti Míla ehf. podaná 21. júna 2016 proti Dozornému úradu EZVO
   (Vec E-7/16)
   (2016/C 347/07)
   Spoločnosť Míla ehf., ktorú zastupujú advokáti Espen Bakken a Atle Erling Lunder, z advokátskej kancelárie Arntzen de Besche Advokatfirma AS so sídlom na adrese Bygdøy allé 2, 0204 Oslo, Nórsko, podala 21. júna 2016 na Súd EZVO žalobu proti Dozornému úradu EZVO.
   Žalobca žiada Súd EZVO, aby:
   
               1.
            
            
               vyhlásil za neplatné články 1 a 2 rozhodnutia Dozorného úradu EZVO č. 061/16/COL;
            
         
               2.
            
            
               nariadil Dozornému úradu zaplatenie trov tohto konania.
            
         
      Právna a skutková podstata veci a právny základ žaloby:
   
   
               —
            
            
               Žalobca požaduje zrušenie rozhodnutia Dozorného úradu EZVO č. 061/16/COL zo 16. marca 2016.
            
         
               —
            
            
               V dôsledku rozsudku Súdneho dvora EZVO vo veci E-1/13 začal Dozornú úrad EZVO formálne vyšetrovacie konanie, aby preskúmal nájomnú zmluvu z 1. februára 2010 medzi Obrannou agentúrou Ministerstva zahraničných vecí Islandu a spoločnosťou Og fjarskipti na účely používania a prevádzkovania optického vlákna. Vyšetrovanie bolo ukončené prijatím rozhodnutia č. 061/16/COL, v ktorom Dozorný úrad EZVO dospel k záveru, že daný prenájom nezahŕňa štátnu pomoc v zmysle článku 61 ods. 1 Dohody o EHP.
            
         
               —
            
            
               Žalobca tvrdí, že napadnuté rozhodnutie sa zakladá na nesprávnom uplatnení článku 61 ods. 1 Dohody o EHP.